RS พุ่งแรง 9% ทะลุเป้า 20.75 บ. โบรกชี้กำไรปี 65 โตทะลัก 158% แตะ 680 ลบ.
RS พุ่งแรง 9% ทะลุเป้า 20.75 บ. โบรกชี้กำไรปี 65 โตทะลัก 158% แตะ 680 ลบ. โดย ณ เวลา 16.10 น. ราคาอยู่ที่ 20.80 บาท บวก 1.70 บาท  
RS พุ่งแรง 9% ทะลุเป้า 20.75 บ. โบรกชี้กำไรปี 65 โตทะลัก 158% แตะ 680 ลบ. โดย ณ เวลา 16.10 น. ราคาอยู่ที่ 20.80 บาท บวก 1.70 บาท  
27 ธ.ค. 2564

ผู้สื่อข่าวรายงานว่า วันนี้(27 ธ.ค.2564) บริษัท อาร์เอส จำกัด (มหาชน) หรือ RS ล่าสุด ณ เวลา 16.10 น. อยู่ที่ 20.80 บาท บวก 1.70 บาท หรือ 8.90% สูงสุดที่ 21.20 บาท ต่ำสุดที่ 19.30 บาท  ด้วยมูลค่าซื้อขาย 568.46 ล้านบาท

บล.โนมูระ พัฒนสิน ระบุในบทวิเคราะห์(24 พ.ย.2564) ว่า  บริษัท อาร์เอส จำกัด (มหาชน) หรือ RS แนะนำซื้อราคาเป้าหมาย  20.75 บาท มอง Slightly Positive เป็นการเพิ่มความหลากหลายของผลิตภัณฑ์ เพิ่มโอกาสในการ สร้างยอดขายธุรกิจ Commerce โดย RS มีจุดเด่นในการแข่งขันด้วยกลยุทธ์การตลาดที่มี ช่องทาง (สื่อ) เข้าถึงผู้บริโภคหลากหลายช่องทาง ซึ่งเรามองว่าผลิตภัณฑ์อาหารสัตว์แข่งขัน กันที่กลยุทธ์การตลาดเป็นหลัก
โดยยังคาดยอดขายธุรกิจ Commerce เติบโต 134% เทียบช่วงเดียวกันของปีก่อนเป็น 3.2 พันล้านบาท  ภายใต้ สมมติฐานยอดขายผลิตภัณฑ์เดิมและผลิตภัณฑ์ใหม่เติบโต 15% เทียบช่วงเดียวกันของปีก่อนและมียอดขายจาก ผลิตภัณฑ์ที่เกี่ยวข้องกับกัญชงและกัญชาอีก 700 ลบ. และคาดอัตรากำไรขั้นต้นทรงตัวอยู่ที่ 63.5% ใกล้เคียงปีก่อนหน้าคาดอยู่ที่ 62.7%
คาดกำไรสุทธิปี  2565 ฟื้นตัวโดดเด่น 158%  เทียบช่วงเดียวกันของปีก่อนเป็น 680 ลบ. ภายใต้สมมติฐาน รายได้รวมเติบโต 26% เทียบช่วงเดียวกันของปีก่อนเป็น 4.8 พันลบ. จากการฟื้นตัวของธุรกิจ Media และ Entertainment จากฐานในปีก่อน และการเติบโตของธุรกิจ Commerce ส่วนผลประกอบการงวดไตรมาส 4/2564 คาดฟื้นเป็นกำไรสุทธิ 72 ลบ. จากไตรมาสก่อนหน้าขาดทุน  0.3 ล้านบาท (จากรายได้ฟื้นตามสถานการณ์ COVID-19 และลดค่าใช้จ่ายในการทำการตลาดธุรกิจ Commerce) แต่ยังต่ำกว่าฐานช่วงเดียวกันของปีก่อน -30%
โดยคงคำแนะนำ Trading Buy ราคาเป้าหมาย (TP22F) 20.75 บาท (SOTP, Implies PE22F 29x ใกล้เคียงค่าเฉลี่ยในอดีต) ระยะสั้นมองการขยายสู่ตลาดอาหารสัตว์เลี้ยงเป็น Gimmick ของธุรกิจ Commerce อย่างไรก็ตามมองราคาหุ้นที่เพิ่มขึ้นมาซื้อขายที่ PE22F ที่ 29 ใกล้เคียงค่าเฉลี่ยในอดีตสะท้อนความคาดหวังดังกล่าวไปแล้วเช่นกัน